CELEX: 32010D0424(11)
Language: et
Date: 2009-06-12 00:00:00
Title: Otsus nr U1, 12. juuni 2009 , Euroopa Parlamendi ja nõukogu määruse (EÜ) nr 987/2009 artikli 54 lõike 3 kohta, mis käsitleb töötushüvitise suurendamist ülalpeetavate pereliikmete olemasolul (EMPs ja EÜ-Šveitsi kokkuleppe raames kohaldatav tekst)

24.4.2010   
            
            
               ET
            
            
               Euroopa Liidu Teataja
            
            
               C 106/42
            
         OTSUS nr U1,
   12. juuni 2009,
   Euroopa Parlamendi ja nõukogu määruse (EÜ) nr 987/2009 artikli 54 lõike 3 kohta, mis käsitleb töötushüvitise suurendamist ülalpeetavate pereliikmete olemasolul
   (EMPs ja EÜ-Šveitsi kokkuleppe raames kohaldatav tekst)
   2010/C 106/11
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõigi määrusest (EÜ) nr 883/2004 ja Euroopa Parlamendi ja nõukogu 16. septembri 2009. aasta määrusest (EÜ) nr 987/2009 (milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord) (2) tulenevate haldus- ja tõlgendusküsimustega,
   võttes arvesse määruse (EÜ) nr 987/2009 artikli 54 lõikeid 2 ja 3
   ning arvestades järgmist:
   
               (1)
            
            
               Määruse (EÜ) nr 987/2009 artikli 54 lõige 3 näeb ette, et kui hüvitise arvutamine sõltub liikmesriigi õigusaktide kohaselt pereliikmete arvust, võtab pädev asutus hüvitise arvutamisel arvesse ka asjaomase isiku pereliikmeid, kes elavad sellise liikmesriigi territooriumil, mis ei ole pädeva asutuse asukohariik.
            
         
               (2)
            
            
               Kõnealuse määruse artikli 2 lõike 2 alusel esitavad või vahetavad asutused omavahel viivitamata kõik andmed, mida on vaja, et teha kindlaks nende isikute õigused ja kohustused, kelle suhtes kehtib määrus (EÜ) nr 883/2004.
            
         
               (3)
            
            
               Määruse (EÜ) nr 987/2009 artikli 4 lõikes 1 sätestatud dokumentide ja struktureeritud elektrooniliste dokumentidega saab tõendada asjaomase isiku õigusi, aga nende väljaandmine ei kujuta endast selliste õiguste eeltingimust.
            
         
               (4)
            
            
               Dokumente pereliikmete kohta, kes elavad sellise liikmesriigi territooriumil, mis ei ole pädeva asutuse asukohariik, saab edastada alles pärast selle töötusperioodi algust, mille eest hüvitist makstakse.
            
         
               (5)
            
            
               Pereliikmete arvu eest makstavad suuremad töötushüvitised tuleb maksta tagasiulatuvalt selle aja eest, mis eelneb teabe edastamisele pereliikmete kohta, kes elavad liikmesriigis, mis ei ole pädeva asutuse asukohariik, tingimusel et nimetatud isikud olid töötu ülalpeetavad juba selle töötusperioodi alguses, mille eest hüvitist makstakse.
               Toimides vastavalt määruse (EÜ) nr 883/2004 artikli 71 lõikes 2 sätestatud tingimustele,
            
         ON TEINUD JÄRGMISE OTSUSE:
   
               1.
            
            
               Kui pereliikmeid käsitlev dokument edastatakse pärast selle töötusperioodi algust, mille eest hüvitist makstakse, ei lükku seeläbi edasi pädeva liikmesriigi õigusaktide kohaselt kindlaks määratav ajahetk, millest alates omandatakse õigus saada ülalpeetavate pereliikmete eest suurema määraga töötushüvitist.
            
         
               2.
            
            
               Kui lõikes 1 osutatud dokumenti edastaval asutusel ei ole võimalik tõendada, et kõnealuseid pereliikmeid ei arvestata töötushüvitise arvutamisel, mida makstakse nende elukohaliikmesriigi õigusaktide alusel mõnele teisele isikule, võib asjaomane isik lisada nimetatud dokumendile vastavasisulise deklaratsiooni.
            
         
               3.
            
            
               Käesolev otsus avaldatakse Euroopa Liidu Teatajas. Seda kohaldatakse alates määruse (EÜ) nr 987/2009 jõustumise kuupäevast.
            
         
      
         
            Halduskomisjoni esimees
         
         Gabriela PIKOROVÁ
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.